Pagbalik sa Vancouver kan 1974, si Jamieson nagpoon magtukdo sa Simon Fraser University (SFU). Kan 1975 kapwa-pinundar niya an inapod na experimental movement collective Terminal City Dance, kun saen an dangog niya komo koreograpo asin parabayli urog na nagtalubo. Kan 1980 saiyang tinugdas an Karen Jamieson Dance Company na tampok saiyang koreograpo. Poon kaidto, si Jamieson nagturuhok nang husto sa kun pano mapataas an kalidad kan bayli niya asin makaigwang lipotok na relasyon sa mga artista kan mga Enot na Nasyon.